

**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD CRES**

## **GRADONAČELNIK**

Klasa: 021-01/16-1/11

Ur.broj: 2213/02-02-16-1

Cres, 14. listopada 2016. godine

GRADSKO VIJEĆE

-ovdje-

**IZVJEŠĆE O RADU**

**ZA RAZDOBLJE OD 1. SIJEČNJA DO 30. LIPNJA 2016. GODINE**

Sukladno članku 49. Statuta Grada Cresa (“Službene novine” Primorsko-goranske županije br. 29/09 i 14/13), podnosim sljedeće izvješće o radu, za razdoblje od 1. siječnja do 30. lipnja 2016. godine:

Prvi dio ove godine svakako je obilježen Odlukom Vlade Republike Hrvatske o raspisivanju izbora za članove predstavničkih tijela jedinica lokalne i područne (regionalne) samouprave i Odlukom o raspisivanju izbora za općinske načelnike, gradonačelnike i župane te njihove zamjenike koje su donesene 13. travnja, a stupile na snagu 20. travnja 2017. godine.

Stoga su u prvom dijelu godine bile vrlo intenzivne aktivnosti kako bi se pripremili i usvojili svi potrebni akti za provedbu planiranih projekata i programa, a koje je trebalo donijeti Gradsko vijeće kojemu je, stupanjem na snagu Odluke Vlade Republike Hrvatske o raspisivanju izbora, prestao mandat. Tako su u razdoblju od 16. veljače do 7. travnja 2017. održane četiri sjednice Gradskog vijeća na koje sam, kao predlagač, uputio 23 prijedloga akata.

Isto tako, Proračunom za 2017. godinu, kojega je Gradsko vijeće usvojilo na sjednici 19. prosinca 2016., kao i Programom gradnje objekata komunalne infrastrukture te ostalim programima, planirani su projekti za koje se u prvom dijelu godine vršila priprema ili se na njima intenzivno radilo kako bi došlo do realizacije istih.

Izbori za članove Gradskog vijeća Grada Cresa, kao i za gradonačelnika Grada Cresa provedeni su 21. svibnja i 4. lipnja 2017., a ja sam kao kandidat koalicije stranaka HNS-SDP-PGS-HSS-HSU, dobio povjerenje birača, te sam 8. lipnja 2017. započeo svoj treći mandat na čelu Grada Cresa.

U razdoblju od 1. siječnja do 30. lipnja 2017. donosio sam akte iz svoje nadležnosti koja je utvrđena Zakonom o lokalnoj i područnoj (regionalnoj) samoupravi, Statutom Grada Cresa i u skladu sa ostalim propisima i to:

1. U postupku certificiranja Grada Cresa, kao Grada s povoljnim poslovnim okruženjem imenovao sam službenika za lokalni ekonomski razvoj Grada Cresa (LER), Marka Ferloru, koji će obavljati poslove vezane za lokalni ekonomski razvoj Grada Cresa, surađivati s poduzetnicima, ostalim privrednim subjektima i sa zainteresiranim investitorima, te pružati informacije zainteresiranim subjektima o lokalnom ekonomskom razvoju.

2. Osnovao sam Koordinacijski tim u čijem su sastavu Nada Kremenić, Dubravka Fak i Marko Ferlora, kojemu je zadatak izrada godišnjih izvješća o realizaciji akcijskih planova u provedbi Strategije razvoja Grada Cresa i ostalih strateških dokumenata, kao i sastavljanje akcijskih planova za tekuću godinu za provedbu strateških dokumenata Grada Cresa.

3. Na temelju Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge i Pravilnika o financiranju javnih potreba Grada Cresa, imenovao sam Povjerenstvo za stručno ocjenjivanje u postupku raspisivanja javnog poziva i načinu raspodjele raspoloživih sredstava iz Proračuna Grada Cresa za 2017. godinu, namjenjenih financiranju javnih potreba Grada Cresa. Povjerenstvo je sastavljeno od: Snježane Sučić, Josipa Popea, Franje Ilijića, Nade Kremenić i Patricije Purić. Tako je 30. siječnja 2017. objavljen javni poziv kojim su pozvane udruge s područja zaštite okoliša, kulture, sporta, gospodarstva, poljoprivrede i poduzetništva da se prijave za financiranje programa, projekata, manifestacija i aktivnosti. Nakon provedenog postupka u svibnju sam donio odluke o dodjeli financijskih sredstava prijavljenim udrugama. Odluke su objavljene na web stranici Grada Cresa.

4. Dao sam suglasnost na prijedlog Nastavnog zavoda za javno zdravstvo Primorsko-goranske županije, za Program mjera suzbijanja patogenih mikroorganizama, štetnih člankonožaca (arthropoda) i štetnih glodavaca čije je planirano, organizirano i sustavno suzbijanje mjerama dezinfekcije, dezinsekcije i deratizacije od javnozdravstvene važnosti za Grad Cres u 2017. godini.

5. Dao sam suglasnost na Ugovor o obavljanju poslova hvatanja i zbrinjavanja napuštenih i izgubljenih životinja, uklanjanje lešina i nusproizvoda životinjskog podrijetla, koji se sklapa između Grada Cresa, kao naručitelja i Veterinarske stanice Rijeka, kao davatelja usluga.

6. Prihvaćena je ponuda društva Dezinsekcija d.o.o. Rijeka, od 1. veljače 2017. godine, za provođenje usluge obvezatne preventivne dezinfekcije, dezinsekcje i deratizacije u svim naseljenim mjestima na području Grada Cresa, za razdoblje od 1. siječnja do 31. prosinca 2017. godine, uz cijenu od 49.980,00 kn bez PDV-a.

7. Temeljem članka 30. Zakona o vatrogastvu, donio sam rješenje kojim se Goran Toić potvrđuje za zapovjednika Dobrovoljnog vatrogasnog društva Cres i kojim se Nenad Kalabić potvrđuje za zamjenika zapovjednika Dobrovoljnog vatrogasnog društva Cres.

8. Odobrio sam subvencioniranje troškova prijevoza djece u dječji vrtić roditeljima koji svoju djecu iz naselja na području Grada Cresa svakodnevno voze u Dječji vrtić Girice u Cresu. Tako se troškovi prijevoza isplaćuju sljedećim podnositeljima zahtjeva: Erika Vodarić Kučica, Ljiljana Salković Kučica, Mihaela Keršić, Katarina Ružić, Sara Vlahović, Martina Mužić i Ivana Jurasić, za četvero djece iz Loznatog, dvoje djece iz Orleca i dvoje djece iz Belog.

9. Dane su suglasnosti za sljedeće manifestacije: Antonja; udruzi Vežgani za događanja za vrijeme karnevala; caffe baru “Plavica” za koncertni program za sezonu 2017.; Društvu za sport i rekreaciju „Cres-Insula activa“ za organizaciju sportskog biciklističkog natjecanja; Hrvatskom Crvenom križu, Gradskom društvu Crvenog križa Mali Lošinj, za organizaciju i provedbu akcije čišćenja podmorja u luci Cres; Turističkoj zajednici Grada Cresa za organizaciju manifestacije Dan turizma; Autonomnom Kulturnom centru ATTACK i Klubu mladih “Susajda”za organizaciju festivala alternativne glazbe “Tides of youth” (TOY); za organizaciju manifestacije “Free Spirit” i još jednog zabavno-kulturnog događanja na lokalitetu Nedomišje.

10. Prihvaćena je ponuda društva “Energootok” d.o.o. za obavljanje usluga stručnog nadzora nad građenjem kada je investitor Grad Cres, a prvenstveno za nadzor održavanja stambenih i poslovnih prostora u vlasništvu Grada Cresa, održavanja nerazvrstanih cesta i održavanja pomorskog dobra na području Grada Cresa

11. Prihvaćena je ponuda društva Rijekaprojekt d.o.o. Rijeka, M. Albharija 10, za izmjenu i dopunu Idejnog projekta - cesta u naselju Martinšćica uz cijenu od 15.000,00 kn bez PDV-a.

12. Prihvaćene su ponude društva NOVA INVEST d.o.o. za obavljanje usluge izrade troškovnika radova za dogradnju Dječjeg vrtića „Girice“ u Cresu uz cijenu od 4.200,00 kn bez PDV-a i za obavljanje usluge koordinatora u II fazi izvođenja radova na izgradnji autobusnog terminala i rekonstrukcije dijela ulice Peškera, uz cijenu od od 4.800,00 kn bez PDV-a.

13. Prihvaćena je ponuda Ureda ovlaštenog inženjera građevinarstva Mario Hofmann, dipl.ing.građ., za vršenje stručnog nadzora nad radovima: Obnova prostora za radionicu Creskog muzeja – adaptacija preparatorske radionice u Cresu uz cijenu od od 10.350,00 kn (PDV uključen).

14. Prihvaćena je ponuda društva ADVISO d.o.o. iz Rijeke, za prijavu projekta – Građenje reciklažnog dvorišta, koja uključuje izradu prijavnih obrazaca, savjetodavna uloga kod prikupljanja prateće dokumentacije, komunikacija sa svim uključenim sudionicima, te praćenje projekta do prijave na natječaj uključujući i samu prijavu, uz cijenu od 19.700,00 kn bez PDV-a.

15. Dao sam suglasnost društvu Komunalne usluge Cres Lošinj d.o.o., za postavljanje dviju kamera za video nadzor parkirališta Turion, na zgradu gradske uprave, s tim da je društvo Komunalne usluge Cres Lošinj d.o.o. dužno postaviti obavijest da je to područje pod video nadzorom.

16. Odobrena je organizacija Prometne jedinice mladeži u ljetnoj sezoni za područje naselja mjesnog odbora Valun, za upravljanje prometom, te pružanja pomoći sudionicima u prometu, sukladno zakonskim propisima.

17. U skladu s Odlukom o zakupu i kupoprodaji poslovnoga prostora u vlasništvu Grada Cresa, donesena su dva zaključka kojima se dosadašnjim zakupcima nudi sklapanje novih ugovora o zakupu i to za poslovni prostor u Cresu, Pod urom 5, zakupnika Dejana Babića, vlasnika obrta “Babić” i za poslovni prostor u Cresu, Trg Frane Petrića 15, zakupca društva Cresanka d.d. Isto tako dana je suglasnost na ugovor o ortaštvu za poslovni prostor u Cresu, Trg Frane Petrića 5, gostionice Amfora, zakupca Marina Dlačića.

18. Dječjem vrtiću Girice dao sam suglasnost na prijedlog Pravilnika, kao i na izmjene Pravilnika o radu Dječjeg vrtića Girice koji je utvrdilo Upravno vijeće Dječjeg vrtića.

19. Dao sam suglasnost na Odluku o postupku upisa djece u pedagošku 2017./2018. godinu (Plan upisa) koju je predložilo Upravno vijeće Dječjeg vrtića Girice. Odluku donosi Upravno vijeće uz suglasnost osnivača Grada Cresa.

20. Prihvatio sam Izvješće o radu i program rada za 2017. godinu Gradske knjižnice i čitaonice Frane Petrića, koji je podnio ravnatelj Gradske knjižnice i čitaonice Frane Petrića. Za Gradsku knjižnicu dana je prethodna suglasnost na Pravilnik o unutarnjem ustrojstvu i načinu rada Gradske knjižnice i čitaonice Frane Petrića.

21. Kao člana Komisije za provođenje revizije muzejske građe u Creskom muzeju, temeljem zahtjeva ravnateljice Creskog muzeja, imenovao sam Patriciju Purić, pročelnicu. Kako je u muzeju zaposleno, pored ravnateljice, još dva djelatnika, od Grada Cresa kao osnivača ustanove, zatraženo da se imenuje još jedan član.

22. Imenovao sam Marina Gregorovića za člana komisije za provedbu postupka raspisivanja natječaja za prijam dva vatrogasca u Dobrovoljno vatrogasno društvo Cres.

23. Imenovao sam Dubravku Fak, voditeljicu Odsjeka za komunalno stambeni sustav i prostorno planiranje, u Povjerenstvo za stratešku procjenu utjecaja na okoliš I. izmjena i dopuna Prostornog plana Primorsko-goranske županije.

24. Temeljem zahtjeva, odobreno je obročno plaćanje komunalnog doprinosa za sljedeće obveznike: Marina Novak Pavlinić, Plodine d.d., Dubravka Zelić, Dražica d.o.o., Adis Mahmutović.

25. Dao sam suglasnost na sljedeće akte: Plan zaštite od požara i tehnoloških eksplozija sa tabelarnim dijelom i Revizija procjene ugroženosti od požara i tehnoloških eksplozija koje je za potrebe Grada Cresa izradila Vatrogasna zajednica Primorsko-goranske županije.

26. Za korištenje javne površine za postavljanje pokretnih naprava, stolova i stolica ugostiteljskih terasa, za izlaganje robe iz trgovina, za postavljanje štandova, reklamnih panoa i ostalih pokretnih naprava, u skladu s Odlukom o porezima Grada Cresa i Planom lokacija za postavljanje pokretnih naprava u 2017. godini, izdano je ukupno 108 zaključaka.

27. Odobreno je društvu ING-GRAD d.o.o., izvođenje radova na palači Moise, za vrijeme turističke sezone, radi kontinuiteta izvođenja započetih radova i završetka u zadanom roku. Radovi na objektu palače Moise od važnosti su za Grad Cres, te je sukladno odluci dano odobrenje za izvođenje istih u razdoblju turističke sezone.

28. Odobreno je društvu PRONAT d.o.o., prometovanje turističkim vlakom na području naselja Cres, za turističku sezonu 2017. i to rutom od AK Kovačine - hotel Kimen - okretište u ulici Lungomare sv. Mikule i obrnuto, sukladno važećoj regulaciji prometa.

29. Dao sam suglasnost na sklapanje ugovora između Grada Cresa i Državnog hidrometeorološkog zavoda o dodjeli zemljišta za postavljanje automatske meteorološke postaje na području Grada Cresa, u naselju Martinšćica.

30. U prvom dijelu godine Grad Cres potvrdio je svoju kandidaturu za stjecanje titule “Grad Cres - prijatelj djece”. Sukladno odluci Gradskog vijeća od 30. srpnja 2015. godine, usvojen je Plan aktivnosti „Grad Cres – prijatelj djece‟ za 2017. Godinu, a zaključeno je da će Grad Cres zajedno s Koordinacijskim odborom u tijeku 2017. godine ispunjavati sve uvjete koji su potrebni za stjecanje titule.

31. Usvojio sam Socijalni program na prijedlog Socijalog vijeća grada Cresa. Socijalnim programom su ukupna sredstva koja su u Proračunu planirana u visini od 145.000,00 kn, raspoređene su određene pomoći.

32. Dao sam ovlaštenje pročelnicama da, prema podnesenim zahtjevima, odobravaju održavanje javnih skupova, ostalih manifestacija i korištenje javnih površina na području Grada Cresa, u svrhu predizborne promidžbe, u razdoblju od 8. svibnja 2017. pa do izbora za članove predstavničkih tijela jedinice lokalne i područne (regionalne) samouprave i izbora za gradonačelnika Grada Cresa. Temeljem zahtjeva, doneseno je 11 zaključaka kojima je odobreno korištenje javne površine ili su dana odobrenja za održavanje skupova u svrhu predizborne promidžbe.

Prema Gradskom vijeću kao predlagač, uputio sam sljedeće akte:

1. Godišnji izvještaj o izvršenju Proračuna Grada Cresa za 2016. godinu

2. Prijedlog odluke o rezultatu poslovanja Proračuna Grada Cresa za 2016. godinu.

3. Prijedlog izvješća o izvršenju Programa održavanja komunalne infrastrukture Grada Cresa za 2016. godinu.

4. Prijedlog izvješća o izvršenju Programa gradnje objekata i uređaja komunalne infrastrukture u Gradu Cresu za 2016. godinu.

5. Prijedlog odluke o prvim izmjenama i dopunama Proračuna Grada Cresa za 2017. godinu

6. Prijedlog odluke o izmjenama i dopunama Odluke o uređenju prometa na području Grada Cresa.

7. Prijedlog odluke o organizaciji, načinu naplate i kontroli parkiranja na javnim parkiralištima na kojim se vrši naplata na području Grada Cresa.

8. Prijedlog odluke o izradi I. izmjena i dopuna Urbanističkog plana uređenja naselja Miholašćica (NA 12 1).

9. Prijedlog odluke o suglasnosti za provedbu ulaganja za projekt “Rekonstrukcija Kulturnog centra Susajda”

10. Prijedlog odluke o suglasnosti za provedbu ulaganja za projekt “Dogradnja Dječjeg vrtića Girice”

11. Prijedlog zaključka o pristupanju Europskoj povelji o ravnopravnosti žena i muškaraca na lokalnoj razini.

12. Prijedlog odluke o otkupu nekretnine č.zem. 4622/14 i č.zem. 4622/15 k.o. Cres, radi izgradnje autobusnog kolodvora u Cresu;

13. Prijedlog odluke o raspisivanju javnog natječaja za osnivanje prava građenja na nekretnini u vlasništvu Grada Cresa – č.zem. 2769/2.

14. Prijedlog zaključka o utvrđenju najpovoljnije ponude na natječaju za osnivanje prava građenja.

15. Analiza stanja sustava zaštite i spašavanja na području Grada Cresa za 2015.-2016. godinu.

16. Godišnji plan razvoja sustava civilne zaštite na području Grada Cresa za 2016. i 2017**.**godinu.

17. Smjernice za organizaciju i razvoj sustava zaštite i spašavanja na području Grada Cresa za 2016. – 2019. godinu.

18. Izvješća udruga - korisnika proračuna za 2015. godinu.

19. Prijedlog za imenovanje mrtvozornika za područje Grada Cresa;

20. Prijedlog odluke o izdavanju suglasnosti na ugovor o nagodbi za otkup zemljišta – cesta Skalnica.

21. Prijedlozi odluka o raspisivanju javnog natječaja za prodaju i zamjenu nekretnine u vlasništvu ili suvlasništvu Grada Cresa.

22. Prijedlozi zaključaka o utvrđenju najpovoljnijih ponuda na natječaju za prodaju ili zamjenu nekretnina.

 U prvom dijelu godine realizirani su i dovršeni neki od vrlo važnih projekata za naselje Cres i ostala naselja na području Grada Cresa. U prvom redu to je uređenje partera autobusnog kolodvora sa javnom rasvjetom, DTK mrežom, hortikulturnim uređenjem, urbanom opremom i oborinskom kanalizacijom ulice Peškera. Uređenjem autobusnog kolodvora jedan dio Cresa dobio je sasvim novi izgled. Grad Cres je u uređenje autobusnog kolodvora utrošio 3.154.057,32 kn.

Od ostalih projekata nabrojati ću samo neke:

- na predjelu Melin uređeno je dječje igralište za što je utrošeno 209.045,68 kn,

- dovršeno je uređenje lučice Grabar. Grad Cres je sufinancirao radove u visini od 600.000,00 kn,

- u Martinšćici je uređeno asfaltirano igralište i uređena je zelena površina za što je utrošeno 200.000,00 kn,

- postavljen je javni sanitarni čvor na šetnici Lungomare sv. Mikule za što je utrošeno 120.000,00 kn iz stavke za održavanje pomorskog dobra,

- izvršeni su radovi na proširenju javne rasvjete od kampa Kovačine do Stare Gavze u vrijednosti od 60.000,00 kn,

- u održavanju poslovnog i stambenog prostora ističem uređenje fasade zgrade Trg Frane Petrića 8 u visini od 67.000,00 kn; adaptaciju gradskog stana Pjaceta 26 na iznos od 33.000,00 kn; sanaciju krovišta zgrade mjesnog odbora Beli na iznos od 44.000,00 kn; uređenje fasade zgrade Creskog statuta 31 u visini od 50.000,00 i uređenje fasade i krovišta vatrogasnog doma na iznos od 50.0000,00 kn.

Godišnji obračun proračuna za 2016. godinu utvrđen je u ožujku i prema tom izvješću prihodi Proračuna u 2016. godini ostvareni u iznosu od 29.086.223,85 kn, odnosno 97 % od planiranog. Temeljem Zakona o komunalnom gospodarstvu izrađena su Izvješća o izvršenju Programa gradnje objekata i uređaja komunalne infrastrukture u Gradu Cresu za 2016. godinu i o izvršenju Programa održavanja komunalne infrastrukture Grada Cresa za 2016.

U prvom dijelu godine Gradskom vijeću predložene su izmjene i dopune Proračuna Grada Cresa za 2017. godinu. Izmjene i dopune predložene su zbog uvrštenja u Proračun viška prihoda nad rashodima iz prethodne godine, uvrštenje obveza po kreditu u projekciju proračunske potrošnje, te usklađenja pozicija na strani rashoda. Predloženim izmjenama i dopunama Proračun za 2017. godinu utvrđen je u iznosu 33.918.415,00 kn.

 U ožujku je objavljen javni poziv za podnošenje zahtjeva za dodjelu financijskih sredstava na temelju Programa potpora poljoprivredi i ruralnom razvoju Grada Cresa za razdoblje 2015. do 2017. godine. Potpore se dodjeljuju za sljedeće aktivnosti: edukacija i stručno osposobljavanje poljoprivrednika; ekološka poljoprivreda; navodnjavanje poljoprivrednih površina; zaštita nasada i stoke od divljači; razvoj ovčarstva; razvoj voćarstva, maslinarstva i vinogradarstva i nabava poljoprivredne mehanizacije i opreme. Korisnici sredstava potpore su poljoprivredna gospodarstva upisana u Upisnik poljoprivrednih gospodarstva, koja imaju sjedište odnosno prebivalište, i čija se proizvodnja odvija, na području Grada Cresa. Na taj je program svake godine sve veći odaziv poljoprivrednika sa područja Grada Cresa što je u svakom slučaju pozitivno jer je i cilj je tog programa unapređenje poljoprivrede na području Grada Cresa, te poticanje mladih da se što više bave poljoprivredom.

 Prema projektu Grada Cresa “Subvencija kamata za adaptaciju i rekonstrukciju smještajnih kapaciteta” a u suradnji s Erste bankom objavljen je poziv građanima za subvencioniranje kamata na kredite za adaptaciju smještajnih kapaciteta za iznajmljivanje. Poziv je upućen iznajmljivačima koji žele adaptirati svoje smještajne kapacitete, a Grad Cres sufinancira kamate na kredit. Isto tako, je obavljen i poziv na podnošenje zahtjeva prema projektu Grada Cresa za sufinanciranje kamata za uređenje fasada unutar registrirane povijesne jezgre na području Grada Cresa. Do sada se kamate na kredite sufinanciraju za troje korisnika koji obnavljaju fasade u staroj gradskoj jezgri, te za dvoje korisnika koji su adaptirali svoje smještajne kapacitete za iznajmljivanje.

 U prvom dijelu godine proveden je natječaj za obavljanje poslova prijevoza pokojnika koji se financiraju iz Proračuna Grada Cresa što znači da se tražila pravna osoba koja bi obavljala poslove preuzimanja i prijevoza umrle osobe ili posmrtnih ostataka osobe za koju nije moguće utvrditi uzrok smrti bez obdukcije, i to od mjesta smrti do nadležne patologije ili sudske medicine. Nakon provedenog postupka sklopljen je ugovor sa najpovoljnijim ponuditeljem na četiri godine a najpovoljniji ponuditelj je bilo društvo Komunalne usluge Cres Lošinj d.o.o..

 Temeljem Zakona o održivom gospodarenju otpadom, jedinice lokalne samouprave dužne su izraditi Plan gospodarenja otpadom za određeno vremensko razdoblje. Tim se Planom određuje i usmjerava gospodarenje otpadom na temelju analize postojećeg stanja na određenom području, utvrđuju se ciljevi gospodarenja otpadom, te se određuju mjere za zbrinjavanje otpada. Takav Plan mora biti u skladu s odredbama Plana gospodarenja otpadom Republike Hrvatske. Za Grad Cres društvo Eco Consuting j.d.o.o., izradilo je Nacrt Plana gospodarenja otpadom Grada Cresa za razdoblje od 2017. do 2022. Taj Nacrt Plana je objavljen radi uvida javnosti te davanja mogućnosti da javnost da svoje mišljenje, prijedloge i primjedbe. Javni uvid trajao je 30 dana.

 Grad Cres kontinuirano radi na rješavanju imovinsko-pravnih odnosa, kao i na unošenju podataka u registar nekretnina Grada Cresa. Tako se u prvom dijelu 2017. vodilo niz postupaka u kojima je u pojedinim slučajevima utvrđeno da su u zemljišnim knjigama kao vlasnici upisani optanti odnosno strani državljani, a radi se zapravo o imovini Grada Cresa. U tom smislu pokrenuti su postupci pred Uredom državne uprave, Imovinsko-pravnom službom u Malom Lošinju. Pred Općinskim sudom u Rijeci, Stalnom službom u Malom Lošinju, pokrenuti su postupci u cilju uknjižbe u korist Grada Cresa nekretnina koje se nalaze u građevinskom području naselja kao za i pastirske stanove. Za potrebe realizacije određenih infrastrukturnih objekata, sklopljeni su ugovori o otkupu zemljišta, a vođeni su i postupci izvlaštenja pred Uredom državne uprave za nepoznate vlasnike, kao i za one koji nisu pristali na sklapanje kupoprodajnih ugovora. Izvršene su pripreme za prodaju odnosno zamjenu određenih nekretnina u vlasništvu Grada Cresa pa od tih postupaka izdvajam sljedeće:

- Pripremljeno je zemljište na predjelu Volnik za osnivanje prava građenja. Nakon provedenog natječaja i odabira najpovoljnije ponude, s društvom Orada Adriatic d.o.o. sklopljen je Predugovor o osnivanju prava građenja na č.zem 2769/1 za izgradnju logističko- proizvodnog objekta površine od 1500 m2 za preradu i skladištenje ribe.

- Temeljem odluke Gradskog vijeća, sklopljen je ugovor o zamjeni zemljišta s Samostanom Svetog Jeronima u Martinšćici, čime je i zemljišnoknjižno uspostavljeno stvarno stanje i Gradu je omogućeno da raspolaže svojim zemljištem.

- Sklopljen je Ugovor o kupoprodaji zemljišta s društvom Komunalne usluge Cres Lošinj d.o.o. za otkup zemljišta na kojem je sagrađen autobusni kolodvor.

- Sklopljen je ugovor o prijenosu prava vlasništva između Agencije za pravni promet i posredovanje nekretninama i Grada Cresa, prema kojem Grad Cres prenosi na APN pravo vlasništva na zemljištu na predjelu Melin koje je u vlasništvu Grada Cresa, radi izgradnje stanova po programu društveno poticane stanogradnje.

Od susreta s drugim dužnosnicima, ravnateljima ustanova i ostalima u prvoj polovici godine ističem sljedeće:

- u Baškoj je od 6. do 7. travnja održan susret načelnika i gradonačelnika Primorsko-goranske županije s Županom i njegovim suradnicima. Vođeni su razgovori i o konkretnim projektima koji se planiraju u Gradu Cresu,

- imenovan sam kao član radne skupine za izradu novog Zakona o otocima. 23. ožujka 2017. u Ministarstvu regionalnog razvoja i fondova Europske unije održana je prva sjednica.

- u Zagrebu, u organizaciji Udruge gradova održana je tematska sjednica gdje su ministar Zdravko Marić i državni tajnik Tomislav Boban prezentirali prijedloge zakonskih rješenja o raspodjeli poreza na dohodak i poreza na imovinu,

- sa zapovjednikom Dobrovoljnog vatrogasnog društva Cres bio sam na sastanku u Ministarstvu gospodarstva u vezi nabave opreme za creske vatrogasce,

- u Hrvatskim vodama, u Rijeci održan je sastanak Povjerenstva za utvrđivanje zona sanitarne zaštite jezera Vrana kojem sam prisustvovao,

- u vezi rekonstrukcije državne ceste D 100 kod Porozine i projektiranja treće trake pristaništa Merag imao sam sastanke s predstavnicima Hrvatskih cesta, a o toj temi razgovarao sam i s ministrom mora, prometa i infrastrukture Olegom Butkovićem, kod kojega je pokrenuta i tema financiranja izgradnje zapadne luke Cres.

- s ravnateljem Zavoda za prostorno uređenje vođeni su razgovori u vezi utvrđivanja prijedloga izmjena Prostornog plana uređenja naselja Cres kao i s predstavnicima Konzervatorskog odjela oko određenih uvjeta za nekretnine u vlasništvu Grada Cresa

- zajedno sa suradnicima održao sam sastanke s konzultantima oko kandidiranja na mjeru 7.4 za dogradnju zgrade dječjeg vrtića i kulturnog centra Susajda.

- u Zagrebu sam s direktorom APN-a Goranom Bradićem potpisao Predugovor o međusobnim pravima i obvezama te Ugovor o prijenosu prava vlasništva čime su se ubrzale aktivnosti na izgradnji POS-ovih stanova

U navedenom razdoblju Cres su posjetili sljedeći državni dužnosnici:

- Državni tajnik Ministarstva kulture Krešimir Partl i pomoćnik ministrice kulture Davor Trupković s kojima sam razgovarao o zajedničkim projektima: obnovi palače Moise i komunalne pekare, te o stalnom postavu Creskog muzeja.

- Generalni direktor Hrvatskih voda Zoran Đuroković sa suradnicima obišao je vodocrpilište na Vranskom jezeru.

- Predstavnici Fonda za zaštitu okoliša i energetsku učinkovitost obišli su prvu izgrađenu pretovarnu stanicu u Primorsko-goranskoj županiji, te sam ih upoznao s projektom izgradnje reciklažnog dvorišta.

Od protokolarnih aktivnosti još bih spomenuo sljedeće:

- prisustvovao sam proslavama blagdana u Lubenicama (Kandelora), Predošćici (Sv. Blaž), Valunu (Sv. Marko) i Orlecu (Sv. Antun)

- zajedno s predstavnicima Udruge dragovoljaca Domovinskog rata grada Cresa sudjelovao sam u Novigradu na obilježavanje pogibije članova Hrvatske ratne mornarice, Druge gardijske brigade i 145. brigade Hrvatske vojske za vrijeme akcije Maslenica.

- sudjelovao sam u obilježavananju Dana ružičastih majica

- primio sam ministra za privremeno okupirane teritorije i unutarnje raseljene osobe Ukrajine Vadima Černiša, u pratnji ukrajinskog veleposlanika Oleksandra Levčenka i počasnog konzula Nikole Turčića

- sudjelovao sam u emisiji "A sada mi" Prvog programa Hrvatskog radija koja se emitirala iz Cresa, iz restorana "Nono Frane",

- sudjelovao sam u promocijama knjige Mirne Kučić "Društvena povijest Predošćice na otoku Cresu (1905.-1945.)" u Rijeci i Cresu.

- dočekao sam u Osnovnoj školi Frane Petrića učenike i nastavnike iz Talijanske osnovne škole "Edmondo de Amicis" iz Buja.

- zajedno s predsjednikom Gradskog vijeća Marčelom Damijanjevićem i gradskom vijećnicom Larom Bressan sudjelovao sam na tematskoj sjednici Gradskog vijeća Grada Malog Lošinja o problemima s alohtonom divljači na cresko-lošinjskom otočju

- sudjelovao sam u obilježavanju Dana narcisa održanom u organizaciji Udruge Nada iz Rijeke i pod pokroviteljstvom Grada Cresa. U prodaji narcisa sudjelovali su gimnazijalci, članovi sekcije "Volontiram, a ne moram", gradski dužnosnici i drugi volonteri.

- primio sam u Cresu gradonačelnika Pazina Renata Krulčića s kojim sam razmijenio iskustva o radu u gradovima te u Udruzi gradova RH gdje smo obojica članovi predsjedništva.

- primio sam mlađe kadete KK "Cres" koji su sudjelovali na poluzavršnici Državnog košarkaškog prvenstva u Đakovu. Najveći je to uspjeh creske košarke, ali i ekipnih sportova u Cresu općenito.

- prisustvovao sam maturalnoj zabavi 22. generacije creskih maturanata

- primio sam, i uručio im priznanja, dobitnike diploma i medalja na maslinarskim smotrama.

- prisustvovao sam skupu Hrvatskog društva za dječju kirurgiju u organizaciji HDDK-a i Klinike za dječju kirurgiju riječkog KBC-a u prostorijama Zajednice Talijana Cres.

- prisustvovao sam proslavi Dana škole, ujedno obilježavanju 110 godina hrvatske škole u Cresu.

- uz župana Zlatka Komadinu, zamjenicu župana Marinu Medarić, gradonačelnicu Malog Lošinja Anu Kučić te brojne uzvanike prisustvovao sam otvorenju novouređenog smještajnog kapaciteta objekta "C" Doma za starije osobe "Marko A. Stuparić".

- u Osnovnoj školi Frane Petrića otvorio sam prvi znanstveno-stručni skup pod nazivom „Creski anali: od starine do našega doba“ kojeg je organizator Grad Cres, a suorganizatori Creski muzej, Gimnazija Cres, Osnovna škola i Župa sv. Marije Velike.

- sudjelovao sam na konferencija pod nazivom „Lokalni razvoj u kontekstu Faro konvencije - Inovativni pristupi oživljavanju ruralnih područja“ koju su u hotelu "Kimen" organizirali Ministarstvo kulture i Grad Cres u okviru aktivnosti Procesa suradnje u jugoistočnoj Europi (SEECP-a) kojem je Hrvatska predsjedajuća zemlja.
Sudionici konferencije su dužnosnici i stručnjaci iz područja zaštite kulturne baštine koje su delegirala ministarstva kulture iz Albanije, Bosne i Hercegovine, Bugarske, Cipra, Crne Gore, Makedonije, Moldavije, Slovenije, Srbije, Hrvatske, te predstavnici Vijeća Europe.

- dočekao sam grupu od 60 predstavnika Hrvatske turističke zajednice, predstavništava HTZ-a iz dvadesetak europskih zemalja i turističkih novinara iz najznačajnijih europskih medija koji su posjetili Cres brodskim putem.

- pomogao sam creskim maturantima u akciji “Tona dobrote” u kojoj su prikupili više od tone brašna za Socijalnu samoposlugu u Rijeci

- primio sam članove Udruge umirovljenika Cres koji su sudjelovali na 11. olimpijadi umirovljenika u Opatiji i osvojili niz odličja.

- u našem dječjem vrtiću prisustvovao sam ispraćaju malih maturanata

- prisustvovao sam Festivalu meha u Orlecu, uz druge gradske i županijske dužnosnike koje je predvodio župan Zlatko Komadina.

- prisustvovao sam obilježavanju Dana turizma u sklopu koje je postavljena izložba u Creskom muzeju, a na trgu nastupili Ausswinkl Muzikanti,

- uz ostale gradonačelnike s područja Krčke biskupije sudjeovao sam u Krku na proslavi blagdana biskupijskog zaštitnika sv. Kvirina

- prisustvovao sam podizanju plavih zastava u ACI marini i Kampu „Kovačine“

- u ACI marini dočekao sam novinare koji su sudjelovali na Europskoj medijskoj regati održanoj u sklopu Fiumanke

Poseban dio mojih aktivnosti odnosi se na međunarodnu suradnju. U Motti di Livenza moji su izaslanici suradnici prisustvovali obilježavanju godišnjice ukazanja Djevice Marije, najvećoj mjesnoj svećanosti, te u suradnji s Turističkom zajednicom, sudjelovali na velikom sajmu Mottaflor. U Comacchiu su prisustvovali svečanom otvorenju novog muzeja u kojem su izloženi brojni vrijedni nalazi iz antičkih vremena. U Motti di Livenza sam s kolegom gradonačelnikom Paolom Speranzonom potpisao povelju kojom je obnovljeno 20- godišnje bratimljenje. S delegacijom Grada u Mottu su otputovale i dvije creske klape, „Teha“ i „Burin“, koje su održale večernji koncert u župnoj crkvi Sv. Nikole zajedno s domaćim zborom „Luca Lucchesi, a u nedjelju su klape pjevale na misi.6

Moram na kraju još istaknuti da sam na početku mandata svojem zamjeniku Marinu Gregoroviću povjerio obavljanje određenih poslova iz svojeg djelokruga koji se odnose na pripremu akata iz nadležnosti gradonačelnika, praćenje stanja i provedbu odluka gradonačelnika i Gradskog vijeća u području prostornog planiranja, uređenje naselja, komunalne djelatnosti, upravljanja imovinom te nadzor i usmjeravanje rada upravnih tijela koje donose pojedinačne akte. Zamjenik gradonačelnika tom je odlukom ovlašten za donošenje pojedinačnih akata Gradonačelnika iz navedenih skupina poslova.

Gradonačelnik

Kristijan Jurjako, struč.spec.oec.